Spjall:Píka

message: Bara að hafa þetta hérna. Líforðasafnið hefur sem þýðingu á vaginu: vagina   
[íslenska] leggöng [sh.] skeið [Líforðasafn ]. Hvað er í raun píka? Er það orðið að viðurkenndu heiti yfir leggöngin, blygðunarbarmana og góð og gild þýðing á vagina? Breyttu Píkusögurnar heiminum? Jafnvel þeim fræðilega líka? Hakarl 20:55, 7 maí 2007 (UTC)
replies: text: Píka er orð sem ætti að vera góð og gild íslenska fyrir ytri kynfæri kvenna, þ.e. ytri og innri barma (sem ekki ætti að kalla blygðarbarma, því að sú nafngift felur í sér hugmyndina um að kynfærin séu skammarleg), snípinn, ytra op þvagrásar og ytra op legganga utan meyjarhafts (sé það til staðar). Þetta hugtak ætti að öðlast sömu merkingu og enska orðið vulva (sem þar er reyndar tökuorð úr latínu), sem tekur til nákvæmlega þessara líkamsparta og felur ekki í sér leggöngin, sem heita vagina (það er líka latína). Í ensku er gerður stífur greinarmunur á vulva og vagina, eins og líka er gert í líffærafræði, og við ættum að gera sama greinarmun á píku og leggöngum. Píkusögurnar (sem er algjörlega röng þýðing úr e. Vagina monologues, en það skiptir svo sem ekki máli) hafa breytt því að íslenskar konur eru rétt að byrja að hugsa um það sem möguleika að taka sér í munn eitthvert heiti á kynfærum sínum, en það hefur fram undir þetta sýnst vera algjört tabú, nema því aðeins að tilgangurinn sé sá að klæmast. Í Íslenskri orðabók Menningarsjóðs er orðið píka tilfært með allar merkingar, sem hugsast geta aðrar en þessa, sem flestir munu þó hugsa fyrst er þeir heyra orðið. Meira að segja er gefin merkingin „vöðvahelmingur á fiskstirtlu“, sem engum mun detta í hug við notkun orðsins. --Mói 23:53, 7 maí 2007 (UTC)
replies: text: :Ég veit nákvæmlega hvernig þér líður. Ég leitaði einusinni að orðinu píka í orðabók vegna þess að rakst á orðið fiskipíka í Sjálfstæðu Fólki, og varð hissa þegar að bara var gefin upp merkingin „ung stúlka“ og „vöðvi fisks“. Ég er þreyttur á því að þetta sé eitthvað skammarlegt orð. Tabú orð sucka. --Baldur Blöndal 21:19, 8 maí 2007 (UTC)

text: :Og svona btw, þá var íslenska útgáfan af vagina monologues ekki ætlað að vera bein þýðing, heldur var verið að reyna að gera orðið píka minna skammarlegt og láta fólk hætta að nota veigrunarorð. --Baldur Blöndal 09:47, 12 júní 2007 (UTC)
Það er samt dálítið ruglingslegt hvernig tengt er inn á erlendar síður, enska er vulva - sænska er slida (þýtt sem vagina) osfrv. Hakarl 01:19, 8 maí 2007 (UTC)

text: Aldeilis hárrétt hjá þér. Ég er að vinna í því að breyta tenglunum þar sem það er hægt. --Mói 13:07, 8 maí 2007 (UTC)
Skeið er ekki ytri kynfæri konu - það eru innri - þess vegna nefnast þau skeið. Blygðunarbarmar er ekki slanguryrði, en guðslukka, pjalla er það osfrv.. Annars eru þetta samheiti: blygðun: (kv) 3. sköp, kynfæri (einkum kvenna). 
	budda: ()
	burðarliður: (k) ytri hluti á sköpum konu eða kvendýrs, fæðingarlimir;
	dót: (h) 4. sköp (kvenna).
	fuð: (kv) 1. sköp kvendýrs. 
	fuða: (kv) fuð. 
	fæðingarstaður: (k) 2. sköp kvendýrs (konu). 
	gaman: (h) 2. (..); sköp konu.
	gás: (kv) + / 2.   (í ft. GÁSIR) sköp konu.
	gobbi: (k) * (Df) 1. kvensköp;  
	gæs: ()
	hlutur: (k)  6. ónefna, burðarliður: hann nær henni ekki upp í hlut.
	kompa: (kv)   kynfæri konu.
	kráka: (kv) 4. burðarliður.
	krókasteik: (kv) burðarliður;
	krókastykki: (h) burðarliður (sb).
	kuða: (kv) (17) sköp konu eða kvendýrs.
	kuðrunta: (kv) (18) (..); sköp konu ? (í gátu).
	kunta: (kv) (grófyrði) sköp konu eða kvendýrs. 
	kússa: (kv) heiti á kynfærum kvenna.
	láfa: (kv) 1. (grófyrði) sköp konu eða kvendýrs. 
	leika: (kv) kynfæri konu.
	ljóski: (k) (..); sköp konu.
	miðkot: () .
	miðskora: (kv) kynfæri konu (hrt).
	ónefna: (kv) 2. 0 sköp konu. 
	píka: (kv) 3. (grófyrði) sköp konu. 
	pjatla: (kv) 3. 0 sköp konu.
	pjalla: ()
	pjása: (kv) 2. (vulg) cunnus. /  sköp kvendýrs.
	puð: (h) 2. 0 sköp konu.
	puðrildi: (h)   sköp kvendýrs.
	pussa: (kv) (grófyrði) sköp konu eða kvendýrs. 
	runta: (kv) + kvensköp.
	skauð: (kv) (..); sköp konu; / 3. burðarliður, sköp konu eða kvendýrs.
	skaut: (h) 7. móðurkviður, sköp konu. 
	skrjála: (kv) 0 2. kvensköp.
	skuð: (kv) skuða: (kv)  (grófyrði um) sköp konu eða kvendýrs.
	skömm: ()
	sneypa: (kv) 4. sköp, kynfæri (einkum kvenna). 
	snýta: (kv) 5. sköp konu; 
	tuðra: (kv) 
	tussa: (kv) 2. (grófyrði) kvensköp. 
	þurftarliður: () det kvindelige Könsdele.
--85.220.58.207 26. september 2007 kl. 18:04 (UTC)

text: Þú virðist vera fróð(ur) um efnið svo þér er velkomið að bæta það. Þú mátt líka þýða efnið í sniðinu ef þú mátt vera að og getur. --Stefán Örvarr Sigmundsson 26. september 2007 kl. 18:34 (UTC)
replies: text: :Ég bætti tveimur orðum við sem samheiti, þ.m.t. skeið, sem e.t.v. á fremur við innri kynfærin. (Eftir á að hyggja mundi ég frekar nota orðið skaut.) Einhver hefur sett tengil frá orðinu tussa, sem ég mundi halda að væri niðrandi orð og ætti því ekki að vera tengill í greinina. En hvar segja þeir wiki-limir sem ættu að hafa mest vit á efninu...KONURNAR?? Thvj 26. september 2007 kl. 19:11 (UTC)
replies: text: ::Ég setti tengilinn. Er nokkuð viss að það sé niðrandi orð en veit ekki til þess að það skipti neinu. Allavega er hægt að skrifa hvaða dónaorð sem er á ensku Wikipedia og örugglega fleirum. Annars er það nokkuð algengt orð. --Stefán Örvarr Sigmundsson 26. september 2007 kl. 19:15 (UTC)
replies: text: :::Held að það eigi ekki að vera neitt sérstakt censorship í þessum málum frekar en í myndunum sem við erum með. --Stefán Örvarr Sigmundsson 26. september 2007 kl. 19:17 (UTC)
replies: text: ::::Niðrandi orð yrðu ekki ritskoðuð, frekar en myndir- en það mætti hinsvegar benda fólki á að þetta geti verið móðgandi orð sem myndi ekkert endilega vekja lukku í veislum. --Baldur Blöndal 26. september 2007 kl. 21:35 (UTC)
replies: text: :::::Það ætti þá að gera það hérna. Hitt var tilvísun. --Stefán Örvarr Sigmundsson 26. september 2007 kl. 21:36 (UTC)
thread_title: Orð

message: Myndu menn tala um píku mera t.d.? Nú er til dæmis talað um púss:  getnaðarfæri hryssu? Mér finnst þetta svona hálfpartinn furðulegt borgarmál að tala um píku spendýra. Ég myndi aldrei - ef ég væri dýralæknir - t.d. tala um píku læðunnar - heldur um kynfæri hennar (eða sköp). Píka held ég að eigi eingöngu við um konu... Annað hljómar MJÖG undarlega í mínum eyrum. --85.220.83.220 25. janúar 2008 kl. 10:07 (UTC)
replies: text: Hvað leggurðu til að gert verði? Væri kannski best að búa til sér grein um "sköp dýra"? --Baldur Blöndal 25. janúar 2008 kl. 10:40 (UTC)
Nei, en ég held að greinin ætti öll að fjalla um sköp konunnar, allar myndir eru af píku konunnar - og lítið fer fyrir myndum af sköpum spendýra. Síðan mætti geta þess einhversstaðar neðar að kynfæri spendýra væri mjög svipuð. Finnst þér ekki sjálfum furðulegt að tala t.d. um píku á Zebrahryssu? Ég get ekki ímyndað mér þá fræðigrein sem myndi tala um píku í því sambandi. Í raun er píka handónýtt sem þýðing á Vulva (enska) eða Slida (sænska) osfrv.  Leggöng eru vagina og vulva er ytri sköp kvenna (kvendýra). Þeas þetta er aðeins nafn á ytri sköpum kvendýrs - en ekki æxlunarfærunum sjálfum. --85.220.83.220 25. janúar 2008 kl. 12:58 (UTC)

text: Er sænska orðið "slida"?? Eins og "slíður"? Í alvörunni? Orðið vagina þýðir nefnilega "slíður"! Svakalega er orðsifjafræði skemmtileg. En vil á minnst 85.220.83.220 (ertu ekki Hákarl?)- gætirðu vinsamlegast bætt tvípunkti fyrir framan athugasemdir þínar til þess að þetta sé nú í reglu! Ég held að ég hafi ákveðinn kvilla sem veldur því að þetta verður að vera í röð.. ef þú vilt ekki gera það sjálfur eða skilur ekki hvernig- má ég þá gera það fyrir þig? --Baldur Blöndal 25. janúar 2008 kl. 13:05 (UTC)
replies: text: :Minnsta mál. Ég gleymi þessu alltaf. Jú, hákarlsandskotinn það er ég. --85.220.3.168 25. janúar 2008 kl. 13:33 (UTC)
replies: text: ::Já ok, fyrirgefðu að ég sé að gera eitthvað mál út úr þessu. Þetta er bara eins og þegar hárlokkur einhvers stendur út í loftið og maður bara... verður... að... laga.. --Baldur Blöndal 25. janúar 2008 kl. 13:52 (UTC)

text: Burtséð frá því hvort píka er notað yfir sköp spendýra sem eru ekki af tegundinni homo sapiens eru það engin rök því að það að grein sé nú nær eingöngu um manninn að hún eigi að vera það til frambúðar. Það að líffræði og líkamshlutagreinar séu of miðaðar að manninum er almennt vandamál í þessu riti sem þarf oft að laga. --Ævar Arnfjörð Bjarmason 25. janúar 2008 kl. 18:05 (UTC)
replies: text: :Ef þessi grein á að vera almenns eðlis, sem hún þarf ekki að vera, þá eru þetta allavega rök um að skipta um nafn á greininni. --Friðrik Bragi Dýrfjörð 26. janúar 2008 kl. 01:26 (UTC)
Vulva í orðabankanum er þýtt sem kvensköp (latínu: pudendum femininum). --85.220.83.220 26. janúar 2008 kl. 01:37 (UTC)
Er engin áhugi á að breyta þessu eftir orðabankanum: Vulva þýtt sem kvensköp (latínu: pudendum femininum)? Píka er svo sem gott og gilt orð, en hefur engan fræðisvip enn sem komið er þrátt fyrir Píkusögur og Píkutorfuna. --85.220.89.229 6. júlí 2008 kl. 15:41 (UTC)

text: Það er ekki endilega reglan að hafa fræðitón í greinartitlum; reyndar er þumalfingursreglan sú að nota algengasta orðið. --Cessator 6. júlí 2008 kl. 21:35 (UTC)
replies: text: ::Afhverju ætli orðið pussy eða cunt sé ekki haft í stað enska orðsins Vulva. Bæði orðin almennari meðal almennings en vulva.... Æ, þetta er rugl að hafa flettuheitið píka, þegar orðabankinn hefur kvensköp. Barnalegt frjálslyndi. Og förum við bara eftir orðabankanum þegar það hentar? --194.144.23.124 8. apríl 2010 kl. 22:07 (UTC)
thread_title:  Um píku spendýra 

message: íkorni? --Baldur Blöndal 14. nóvember 2008 kl. 21:14 (UTC)
replies: text: Ég held að við þurfum að mynda ákveðnar reglur um slangur- og veigrunaryrði sem eru á þessum greinum, sbr. sannreynanleikaregluna. --バルドゥル 8. apríl 2010 kl. 16:51 (UTC)
replies: text: : Mér finnst ekki við hæfi að nota eitt fjölmargra slanguryrða, sem greinarheiti. - Ég legg því til að greinarheiti verði breytt í kvensköp. Thvj 8. apríl 2010 kl. 22:16 (UTC)
replies: text: :: Píka er nú varla slanguryrði eða hvað? Er ekki stefnan að nota einmitt algengasta heitið í greinarheiti? --Akigka 9. apríl 2010 kl. 09:49 (UTC)

text: ::Allar konur eru spendir en ekki öll spendýr eru konur. --Ævar Arnfjörð Bjarmason 8. apríl 2010 kl. 22:29 (UTC)
Ég færði þessi slanguryrði yfir á wiktionary. --Ævar Arnfjörð Bjarmason 8. apríl 2010 kl. 22:29 (UTC)

text: Þá er spurning um heimildir, ég hef aldrei heyrt rottu, dollu eða íkorna notað um píku. Getur einhver staðfest þetta eða er þetta rugl? --バルドゥル 9. apríl 2010 kl. 00:28 (UTC)
replies: text: : Ég fjarlægi nokkur þessara slanguryrða af Wikiorðabókinni ef enginn mótmælir. --バルドゥル 10. apríl 2010 kl. 14:57 (UTC)
thread_title:  íkorni 

message: Set þetta aftur hér til að hefja aftur umræðu um þetta, því þetta gengur ekki:... Af hverju ætli orðið pussy eða cunt sé ekki haft í stað enska orðsins Vulva? Bæði orðin almennari meðal almennings en vulva.... Æ, þetta er rugl að hafa flettuheitið píka, þegar orðabankinn hefur kvensköp yfir vulva. Og hvernig er það: förum við bara eftir orðabankanum þegar það hentar? --85.197.210.44 9. apríl 2010 kl. 17:50 (UTC)
replies: text: Ef þetta á að vera svona, þá yrðum við samræmisins vegna að breyta felttuheitinu getnaðarlimur í typpi. Thvj 9. apríl 2010 kl. 21:57 (UTC)
replies: text: :Nei, reður. . --194.144.23.124 9. apríl 2010 kl. 23:47 (UTC)
replies: text: ::Tengill virkaði ekki, set þetta því bara beint inn: penis lat  [íslenska] reður [enska] phallus [Læknisfræði ] penis  [Læknisfræði ]. --194.144.23.124 10. apríl 2010 kl. 09:19 (UTC)
replies: text: ::: Hérna er lagaður tengill. --バルドゥル 10. apríl 2010 kl. 11:19 (UTC)

text: Hvenær varð píka að veigrunarorði? Sem lítill drengur lærði ég að strákar væru með typpi og stelpur með píku.  Pussy og cunt hafa alltaf verið slanguryrði að því að ég veit, á meðan að píka var almennt heiti, tussa væri líklega næsta þýðing við pussy. Að nota enskuna sem viðmið er alrangt, sérstaklega þegar svona vitlaust er þýtt. --Stalfur 10. apríl 2010 kl. 12:48 (UTC)
replies: text: : Er ekki einmitt leitast eftir að nota algengasta heitið? Ég hefði haldið að það væri einfaldlega typpi og píka, engin veigrunarorð hér á ferð! Svo verður að gæta samræmis á milli þessara greina eins og Thvj benti á. --バルドゥル 10. apríl 2010 kl. 14:57 (UTC)
replies: text: :::Þetta er ekki spurning um veigrunarorð eða ekki, heldur hvort fara eigi eftir Orðabankanum þegar það hentar - eða þegar aðrar heimildir mæla með öðru - og þetta með algengi er alveg ómælt,  þó Stalfur hafi heyrt eitthvað á leikskólanum. Eða hafið þið einhverjar heimildir? Hversu margir á leikskólum t.d. Ástralíu ætli sé ekki sagt að strákar séu með penis og stúlkur vaginu (leggöng). Ekki vulva (kvensköp (ensk-ísl: ytri sköp kvenna, ytri kynfæri kvenna.). Það er því ekki alveg hægt að meta allt út frá málsvæðum, en þó sumt. Gísli Jónsson var ekki sérlega hrifinn af píkunni (þó annar skrifi bréfið).  Alltént ekki sem hljómsveitarnafni. Í orðabók Eddu: Píka: kv 3. (oft grófyrði) sköp konu. Það er t.d. hægt að öskra á eftir kvenmanni: Helvítis píkan þín og þykir óviðurkvæmilegt, en það er ekki hægt með orðin sköp eða kvensköp, og meðan það er hægt, ættum við að nota kvensköp og sérstaklega vegna þess að íðroðabók lækna gerir það. Eitt enn: Ég er ekki neinn púrítani, ég hef gaman af píkunni og hef ég þó enga sjálfur, svo ekki fara út í einhverja frjálslyndisbaráttuumræðu hérna. Þetta er spurning um hvenær nota eigi orðabankann og hvenær ekki (og þá verða veigamiklar heimildir að fyglja sem mæla með píkunni), ekki google-leit eingöngu. --85.197.210.44 10. apríl 2010 kl. 18:00 (UTC)
replies: text: ::::Við notum algengasta Íslenska heitið á fyrirbærinu sem greinanafnið og miðum okkur ekkert sérstaklega við orðabanka HÍ. Orðabækur eru oft takmarkaðar eða úreltar og henta því ekkert sérstaklega til að finna de facto greinaheiti. Sérstaklega ekki orðabanki HÍ sem er samansafn af íðorðum.
replies: text: ::::Sjálfum er mér nokkuð sama hvað þessi grein heitir en hin ýmsu heiti eru með mismunandi vandamál:

text: ::::* Kvensköp: Á meðan þessi grein talar um "ytri getnaðarfæri kvenkyns spendýra" er ekki við hæfi að hún tali um Kven- eitthvað. Kannski væri bara best að láta hana eingöngu fjalla um þetta líffæri kvenna eins og enska greinin gerir.

text: ::::* Píka: Líkast til algengasta heitið en er þetta ekki líka tvírætt? Ég myndi halda að svona algengt yrði ætti ekki endilega við Vulva heldur líka jafnvel Vagina, en ég veit það ekki.

text: :::: --Ævar Arnfjörð Bjarmason 10. apríl 2010 kl. 18:33 (UTC)

text: ::::Heimildir, heimildir, heimildir? Hvar eru þær?--85.197.210.44 10. apríl 2010 kl. 19:21 (UTC)
replies: text: ::::: Af hverju var síðan færð? --バルドゥル 10. apríl 2010 kl. 22:19 (UTC)
replies: text: :::::: Kvensköp? Það er hreint út sagt fáránlegt. Það gefur einhvern veginn til kynna að til séu „karlsköp“ en svo er ekki. Fyrst einhverjum þótti þörf á að færa greinina þá hefði átt að nota orðið sköp. Kvensköp er jafn fáránlegt og að tala um kvenkonu. --Mói 10. apríl 2010 kl. 22:52 (UTC)
replies: text: ::::::: Konráð Gíslason og Fritzner eru reyndar með orðið karlsköp og í gömlum textum er iðulega talað um sköp karla en það er svosem jafnfáránlegt fyrir það að láta síðuna heita kvensköp, ég meina hafið þið heyrt einhverja konu tala um „kvensköpin sín“? - hélt ekki. Sé enga ástæðu til þess að breyta.--Navaro 10. apríl 2010 kl. 23:12 (UTC)
replies: text: :::::::: Undarlegt að færa greinina í miðri umræðu, skal færa hana til baka eða hefur náðst samkomulag um greinarheitið kvensköp? --バルドゥル 10. apríl 2010 kl. 23:38 (UTC)
replies: text: :::::::::Nei, það ætti að færa hana til baka. --Ævar Arnfjörð Bjarmason 11. apríl 2010 kl. 08:56 (UTC)
thread_title:  Enn um píku...nei ég á við kvensköp 

message: Fæ ekki betur séð en að ekki hafi komið fram samhljóðan í síðustu umræðu árið 2010, en greinin var samt færð frá „píku“ yfir á „kvensköp“.
Mér þykja titlarnir kvensköp og getnaðarlimur asnalegir og þykir eðlilegra að við notum almennu heitin píka og typpi. Einhverjum notendum hér fyrir ofan þótti þau hálfgróf. Ætli það sé eitthvað svæðisbundið mál?
– Þjarkur (spjall) 5. mars 2019 kl. 17:06 (UTC)
replies: text: Rek augun í annað þessu tengt, sem er að hvorki kvensköp/píka er í töflunni „Líkamshlutar mannsins,“ sem getnaðarlimurinn/typpið er aftur á móti og þar með heldur ekki taflan inn á síðunni plús ætti að vera betur flokkuð til samræmis. Ég tek líka eftir því að skrifin hafa mjög ólíkan tón. Getnaðarlimur er til dæmis líffæri „spendýra“ en kvensköp líffæri kvenna. Fleiri atriði eru einnig í ósamræmi í framsetningu. Hvaða nöfn eru notuð á aðalgreinarnar og hin nöfnin notuð sem tilvísanir hef ég enga sérstaka skoðun á, aðra en að mér finnst að það eigi að nota nöfn sem „samþykkt“ eru sem nöfn yfir líkamsparta, eins og hönd, fótur o.s.f. Í hvaða brunn eigi að leita er aftur á móti spurning, líforðasafnið er það fyrsta sem manni dettur í hug, en kannski væri best ef hægt væri að fá upplýsingar ofan úr læknadeild háskólans hvaða heiti teldust líffræðilega „rétt“ (veit, rétt er ekki til) eða að minnsta kosti þau sem helst eru notuð eru nú um stundir á þeim bænum. Og einmitt varðandi hve heiti þessara líffæra geta verið snúinn og ástæða til að endurnefna svona greinar eftir tíðarandanum, má til gamans í framhjáhlaupi nefna að orðið typpi var upphaflega níðyrði, en typpi þýðir lítill nabbi eða tittur. Það gleymdist síðan og finnst mér að í dag sé það notað af flestum sem hlutlaust orð yfir þetta ákveðna líffæri. Píka er aftur á móti í dag hápólitískt orð í kvennapólitíkinni og því dálítið „heitt“ að snerta við því og einmitt þess vegna full ástæða til að ræða heiti þessarar greinar. Kannski eru kynlífsfræðingar betri brunnur að leita í en læknadeildin, því eins og pólitíkin í þessum efnum er í dag, þá er mér að sýnast vera rekinn hörð stefna af hálfu kynlífsfræðinga á að kliða stöðugt á hugtakinu píka og markmiðið sé að nafnyrða það og gera það að gjaldgengu almennu hugtaki og í leiðinni ekki síður að reka af hugtakinu feimnisstimpilinn sem löngum hefur fylgt umræðu um kynfæri kvenna og þá sérstaklega kvenna á meðal, eða réttara sagt ungra kvenna, unglinganna. Svo alveg sama kvaða hugtök eru valinn finnst mér að leita eigi í sama brunninn eftir báðum þessum heitum til að gæta samræmis. Og augljóslega þarf að uppfæra töfluna um „Líkamshlutar mannsins“ og bæta henni inn á þessa síðu ásamt því að flokka síðuna betur og best væri jafnframt að skapa undirflokk sem innihéldi greinar um mismunandi hluta kvenskapanna/píkunnar (beygir maður orðið kvensköp og píka svona?). Þarna held ég að við séum að reka okkur á, eins og svo oft áður, hve fáar konur taka þátt í ritun wp, en það er engin sem segir að við karlpeningurinn getum ekki gert þetta skammlaust, bara að vanda sig rétt eins og með öll önnur skrif. Ég vil persónulega ekki uppfæra töfluna um líkamshluta mannsins, hlutan „æxlunarfæri“ fyrr en ég sé fleiri tjá sig um þetta mál. En þetta þurfum við að laga að mínu mati, það er augljóst. Þetta eru einar af mest heimsóttu greinunum á wp og það er sennilegt að þar séu á ferðinni unglingar og ungt fólk, svo hvernig þetta er orðað er að mínu mati ábyrgðarhluti sem ekki megi taka létt á, gæti haft þýðingu sem kannski kynfræðingar gætu frætt okkur um. Það er markmið alfræðirits/vefs eins og wp að vera uppfræðandi, en jafnframt eins hlutlaus og tök eru á. En ef hlutleysið gæti verið í einhverjum tilfellum að hafa áhrif sem ekki er stefnt að, til dæmis ef sú pólitík sem rekin er í kringum hugtakið píka í dag sé að hinu góða og æskileg, en kvensköp gæti á móti verið orðið að ýhaldsemi sem gæti haft neikvæð áhrif? Þá er ég sérstaklega að hugsa um unglingsstúlkur. Hlutleysi getur verið vandmeðfarið og stundum eru kannski í boði tveir kostir og báðir virka ekki hlutlaust þegar á reynir þótt það sé ætlun ritara. Þessar línur eru sett fram meira til hugleiðingar og hvatningar til þess að fá fram viðbrögð og skoðanir ykkar heldur en að vera eiginleg skoðun. Hvað finnst ykkur? Þetta þarf að laga allt saman, það er ljóst, en hvernig og þar með hvaða hugtök eru notuð skiptir þar máli. Bragi H (spjall) 9. mars 2019 kl. 22:34 (UTC)
replies: text: :Ástæðan fyrir því að það verður stundum klunnalegt að tala um píkuna sýnist mér vera sú að:

text: :* orðið vísar ekki alveg til þess sama hjá öllum (á svipaðan hátt og „vagina“ á ensku vísar í líffærafræðinni bara til legganganna en mælendur nota orðið líka til að vísa til vulvunnar, sem  er aftur á móti orð sem enginn notar).

text: :* það er oft ekki bein nauðsyn að tala um utanáliggjandi kynfæri kvenna almennt, heldur er maður að vísa til legganga, skapabarma, sníps, eða klofs.

text: :Held það sé líka svæðis- og kynslóðabundinn munur í hvaða orð er notað. Ég hef séð „sköp“ á riti en hef ekki heyrt neinn nota það og hafði því efasemdir um að þessi orðanotkun okkar væri gagnleg krökkum og unglingum, þeim sem væru líklegastir til að fletta greinunum upp. Vil ekkert endilega vera að elta tíðarandann hverju sinni, en það er gott að fylgja því hvað er almennt og útbreitt. Fyrir mér eru þessi orðin typpi og píka hlutlaus og almenn, eða hafði haldið það þar til ég sá umræðuna hérna fyrir ofan.

text: :Í læknadeild er ekki oft bein nauðsyn til að ræða píkuna almennt – leggöng, innri líffæri, og skapabarmar koma oftar við sögu. Þegar rætt er um kynsjúkdóma og kynheilbrigði notum við orðið píka.

text: :Spendýr hafa leggöng, en það er sjaldgæft að heyra einhvern tala um píkur spendýra. Enska greinin um typpi sýnir fíls-, hunds-, og andartyppi, greinin þeirra um píkur nefnir bara konur.

text: :En jæja, vildi þó sjá hvaða orð öðrum notendum hér þætti vera hið almenna og hlutlausa orð. Reyni að taka skurk í þessum greinum í bráð.

text: :– Þjarkur (spjall) 9. mars 2019 kl. 23:51 (UTC)
replies: text: ::Ég hér að ofan setti ég fram vangaveltur um greinarheiti þessarar greinar en án þess að ég legði til eitt heiti umfram annað, aðeins vangaveltur og ósk um umræður. Nú hefur þessi grein verið aukin og betrumbætt og nafninu breytt. Það eina sem við það datt út var kassinn um líffærakerfi mannslíkamans. Bæði er kassinn ekki inni plús að í honum er ennþá notað kvensköp en ekki píka. Ég veit að þessar nafngiftir eru viðkvæmt mál fyrir mörg en kassinn verður að vera á þessari síðu því þetta er hluti æxlunafærakerfis mannslíkamans, rétt eins og getnaðarlimur karla. Þar sem skilin var eftir tilvísun þegar nafninu var breytt virkar tengillinn í núverandi kassa, það vantar hann bara inn á þessa síðu. Ég ætla því að setja hann inn aftur, en til að byrja með óbreyttan inn á síðuna og læt öðrum það eftir að ákveða hvort núna sé búið að festa þetta nafn á greinina og þá getur hver sem svo finnst breitt kassanum því það hvort eð er þarf bara að gera það á einum stað og við það uppfærast þeir allir og ekki þarf að hafa neinar áhyggjur af því að þurfa að fara og breyta þessu á miljón stöðum. Bragi H (spjall) 12. júní 2019 kl. 18:12 (UTC)
replies: text: :::Jess ég reyni að bæta fleiri greinum við í þennan kassa, t.d. innyflum. Mér þykir greinarheitið ekkert þannig séð viðkvæmt en var að leitast við að nota almenn heiti. – Þjarkur (spjall) 13. júní 2019 kl. 16:35 (UTC)

text: ::Við yfirferð mína á þeim greinum í kassanum Líkamshlutar mannsins, tók ég eftir því að mest eru þetta stuttar greinar og þær sumar afritaðar, jafnvel í heilu lagi, og bætt inn í þessa grein. Finnst það umdeilanleg aðferð að tvítaka hlutina. Sem og ekki geta þess undir fyrirsögn að vísa í að til sé sérgrein um þennan ákveðna líkamshluta. Þá með merkingunni Aðalgrein:xxx, sem er vaninn. Ég setti það þó ekki inn þar sem ég var fyrst og fremst að fara yfir þessar greinar og hafa þær allar eins flokkaðar, það er Æxlunarkerfið. Einnig ef við viljum reyna að ná utan um þetta allt með sómasamlegum hætti, þá vantar yfirgrein um Æxlunarkerfið (sjá síðuna Mannslíkaminn) og að sér kassi með eingöngu Æxlunarkerfinu ætti að vera á þessum síðum. Þá jafnframt myndu sumar aðrar síður sem eru flokkunarlega séð frekar munaðarlausar núna undir þann yfirflokk. Til dæmis Legkaka sem núna er flokkuð undir flokkinn Meðganga. En nú verða aðrir að hjálpa mér. Ef við tökum líffærakerfi mannsins, undir hvað fellur þetta dæmi Legkaka. Ég hefði haldið að það félli undir Æxlunarfærakerfið þar sem legkaka/fylgjan er bara í æxlunarfærum okkar. Það eru þó sýnist mér í flokknum Meðganga ekki allar þær greinar falla undir líffæri og þar með undir líffærakerfi mannsins með beinum hætti. En það má líka greina slíkan kassa sem vísaði í mismunandi líffæri æxlunarfæranna og ég sé fyrir mér að það væri hægt að setja einungis yfirheitið, Meðganga, í slíkan kassa. Þó meðganga sé ekki líffæri þá fellur undir hana margir sérþættir líffærakerfisins. Bara nokkrar pælingar sem vöknuðu hjá mér í gær og ég hróflaði ekkert við. En eftir sem áður finnst mér þessi kassi Líkamshlutar mannsins, ekki rétti kassinn, hann er of almennur og væri að mínu mati eðlilegra að honum yrði breytt og í staðinn vari þetta kassi með upptalningu á líffærakerfunum, svo væri á viðeigandi síðum annar ýtarlegri kassi með því sem tengdist viðkomandi líffærakerfi. Gott dæmi er til dæmis öll bein líkamans, það rúmast ekki í þessum kassa, en í kassa um Beinakerfið (sem ekki er búið að skapa heldur) rúmast þau, þótt ekki væri annað en undir tengli í þeim kassa sem héti beinagrind og þar undir væri annar kassi mun stæri til viðbótar kassanum um beinakerfið sem teldi upp þann aragrúa beina sem í okkur eru. Það væri þá sambærilegt við að í kassa sem héti Æxlunarkerfið væri sérmerkt Meðganga, og svo nánari greining þar undir. Vísir af þessari flokkun og síður sem þó sumar eru hálf munaðarlausra og ókláraðar eru sem dæmi sú síða sem ætti að vera regnhlíf þeirra Líffærakerfi. Hins vegar er síðan Meltingarkerfi dæmi um þetta sem ég er að nefna og undirsíðan Ristill sem inniheldur nánari greiningu og ýtarlegri upptalningu Meltingarkerfisins. Pæling, vinna, en bara það að skapa þessa grunnkassa og fara yfir þær síður sem þegar eru til og bæta inn viðeigandi kassa og flokkun er ekki mesta vinnan. Þá líka féllu seinnitímagreinar sem núna vantar beint inn og fylltu í eyður auk þess að hver sægi hvað eftir væri að skrifa um. Ég hef gert slíkt áður, til dæmis fór ég yfir alla flokkun Nóbelshafa og bætti inn viðeigandi kassa og flokkun. Svo eftir það þá í hvert skipti sem  ný grein um Nóbelshafa er skrifuð fellur hún auðveldlega inn í það kerfi/flokkunn sem ég setti upp. Eða réttarasagt, ég setti ekki upp kerfið, ég fór bara yfir síður allra Nóbelshafa sem búið var að skrifa um og lagaði merkinguna. Eftir að það var komið var eftirleikurinn auðveldur. Ég tel að það gildi líka um þetta. Það er svo auðvelt að bæta inn, breita nafni eða fjarlægja tengla úr viðkomandi kassa þegar þess þarf þar sem þá gerist sú breyting sjálfkrafa alstaðar. Að fara yfir fjölda greina og laga flukkun þeira er bölvað puð sem fljótlega fer í samt far aftur. Því er ég svo hlintur því að við reynum að nota þessa kassa sem og önnur snið eins mikið og við getum. Bæði auðveldar alla vinnu og flokkun og það mikilvægasta, er skýrast fyrir lesandan, við erum jú bara að skrifa þetta fyrir lesendur wp en ekki okkur sjálf. Lesandin verður alltaf að vera í fyrsta sæti og þar skiptir skýr og samræmd framsetning miklu máli. Þetta er hluti af því. Bragi H (spjall) 13. júní 2019 kl. 17:37 (UTC)
thread_title:  Greinarheiti